text: ০১ ডিসেম্বর ২০২০, ১০:০১
  হঠাৎ করেই কয়েক সেকেন্ডের জন্য জার্মানির আকাশে উজ্জ্বল গোলাকার আগুন দেখা গেছে৷ সাত সেকেন্ড ধরে আকাশে জ্বলতে থাকা এই আগুনের গোলাকে কোনো গ্রহাণুর অংশ বলে ধারণা করছেন বিজ্ঞানীরা৷
  জার্মানির বিভিন্ন প্রান্ত থেকে অন্তত ৯০ জন প্রত্যক্ষদর্শী ইউরোপের ফাইয়ারবল নেটওয়ার্ককে এই আগুনের গোলা দেখার তথ্য জানিয়েছেন৷
  বার্লিনের টেকনিক্যাল ইউনিভার্সিটি এবং জার্মান এরোস্পেস সেন্টারের যৌথ উদ্যোগে পরিচালিত ফায়ারবল নেটওয়ার্ককে সিগেন শহরের এক প্রত্যক্ষদর্শী জানিয়েছেন, এই গোলাটি পাঁচ থেকে সাত সেকেন্ড স্থায়ী ছিল৷ এরপর সেটি একসময় সবুজ রঙ ধারণ করে ছোট দুই ভাগে ভাগ হয়ে যায়৷
  জার্মান এরোস্পেস সেন্টারে বিশেষজ্ঞ ডিটার হাইনলাইন জানিয়েছেন, ''সম্ভবত একটি গ্রহাণুর অংশবিশেষ পৃথিবীর বায়ুমণ্ডলে প্রবেশ করেছিল৷'' মধ্য জার্মানির কাসেল শহরের ওপরে এটির অবস্থান ছিল বলে মোটামুটি নিশ্চিত হয়েছেন তারা৷
  আগুন দেখছেন অনেকেই
  টেকনিক্যাল ইউনিভার্সিটির অধ্যাপক ইয়ুরগেন ওব্যার্স্ট জানিয়েছেন, কয়েক ঘণ্টার মধ্যেই জার্মানির নানা প্রান্ত থেকে আকাশে আগুনের গোলা দেখার খবর আসতে থাকে৷
  আঞ্চলিক সংবাদমাধ্যম রাইনিশে পোস্ট এক গাড়িচালকের ড্যাশবোর্ডের ক্যামেরায় ধারণ হওয়া আগুনের গোলার ছুটে যাওয়ার দৃশ্য প্রকাশ করেছে৷
  গাড়িচালক রাইনিশে পোস্টকে বলেছেন, ''স্থানীয় সময় রাত ৬:৪০ এর দিকে ড্যুসেলডর্ফ-লুন্ডেনব্যার্গের দিক থেকে আসা প্রচণ্ড উজ্জ্বল এই আগুনের গোলা মেটমানের দিকে ছুটে যায় এবং একসময় অনেকগুলো টুকরো হয়ে যায়৷''
  উত্তর জার্মানির শ্লেসভিগ-হোলস্টাইন রাজ্য থেকে এক প্রত্যক্ষদর্শী অস্ট্রিয়ার গাহব্যার্গ পর্যবেক্ষণ কেন্দ্রকে 'সবুজ লেজওয়ালা এক উজ্জ্বল বস্তুকে পশ্চিম থেকে পূর্বের দিকে ছুটে যেতে' দেখার কথা জানিয়েছেন৷ তিনি বলেন, ''আগুনের গোলার চেয়ে তার লেজ ছিল ৩-৪ গুণ বড় এবং সেটা থেকে ছোট ছোট জিনিস ছড়িয়ে পড়ছিল৷''
  ইউরোপজুড়ে বছরে ৩০টি আগুনের গোলা
  উল্কাপাত এবং আগুনের গোলার মধ্যে কিছুটা পার্থক্য রয়েছে৷ পাঁচ সেকেন্ডের কম সময় ধরে জ্বলা বস্তুকে উল্কা বলা হলেও এর বেশি সময় ধরে আকাশে জ্বলতে থাকা বস্তুকে ফায়ারবল বা আগুনের গোলা বলা হয়ে থাকে৷ এই ফায়ারবল সাধারণত উল্কার চেয়ে অনেক বেশি উজ্জ্বল হয়৷
  ফায়ারবল নেটওয়ার্কের তথ্যমতে ইউরোপের আকাশে প্রতি বছর অন্তত ৩০টি ফায়ারবলের দেখা মেলে৷ নভেম্বর এবং ডিসেম্বর মাসেই এই ধরনের বস্তু বেশি দেখা যায়৷ ১৯ নভেম্বর একই ধরনের বস্তু অস্ট্রিয়ার আকাশে দেখা গেছে বলেও জানান হাইনলাইন৷
  কারাবাখে নতুন বিমানবন্দরের ভিত্তিপ্রস্তর স্থাপন আলিয়েভের
  জার্মান চ্যান্সেলর মার্কেলের দলের নতুন নেতা ল্যাশেট
  শিশুকল্যাণ তহবিলের অর্থ কেলেঙ্কারি : নেদারল্যান্ডস সরকারের পদত্যাগ
  'বেশি লম্বা' স্কার্ট : আইনি পদক্ষেপের হুমকি স্কুল কর্তৃপক্ষের
  মহম্মদপুরে নাটা গাড়ির ধাক্কায় স্কুলছাত্র নিহত সৌদি যুবরাজকে ফ্রান্সের প্রেসিডেন্টের টেলিফোন বিজয়ী কাউন্সিলর হত্যা নিয়ে যা বললেন ফখরুল ঈশ্বরগঞ্জে স্কুলছাত্রীকে তুলে নিয়ে ধর্ষণ সোনারগাঁওয়ে সড়ক দুর্ঘটনায় মোটরসাইকেল আরোহী নিহত তীব্র শীতের মাঝে বৃষ্টিপাতের আশঙ্কা ভারত থেকে হিলি দিয়ে চাল আমদানি আবারো বন্ধ ফেনীতে নৈশপ্রহরী হত্যা মামলায় একজনের মৃত্যুদণ্ড কারাবাখে নতুন বিমানবন্দরের ভিত্তিপ্রস্তর স্থাপন আলিয়েভের কাশ্মির নিয়ে উত্তপ্ত ব্রিটিশ পার্লামেন্ট বাংলাদেশের উদ্যোক্তাদের ইন্টারন্যাশনাল সাপ্লাই চেইনের সাথে লিঙ্ক করিয়ে দেয়া সময়ের দাবি : গওহর রিজভী